cyanic-selkie/wikianc huggingface dataset:
কোণার্ক সূর্য মন্দির
ব্যুৎপত্তি
মন্দির গড়ে ওঠার পেছনে দুটি মত আছে। প্রথমত, পূর্বগঙ্গ রাজবংশের (১০৭৮- ১৪৩৪) নরসিংহদেব (১২৩৮ - ১২৬৪ খ্রিষ্টাব্দ) ১২৩২ - ১২৫৫ খ্রিষ্টাব্দে প্রথম বাংলা জয়ের স্মারকরূপে চন্দ্রভাগা নদীর তীরে প্রাচীন মিত্রাবনে অর্থাৎ আজকের কোনারকে এই মন্দির প্রতিষ্ঠা করেন। দ্বিতীয়ত, পুরাণ মতে শ্রীকৃষ্ণের পুত্র শাম্‍ব ‌রূপে অত্যন্ত নয়নভোলানো ছিলেন। সব মহিলাদের নজর কাড়তেন। শাম্‍ব একদিন নারদের ডাকে সাড়া দিতে ভুলে গেলে নারদের মনে প্রতিশোধস্পৃহা জাগে। একদিন কৃষ্ণ যখন গোপিনীদের সঙ্গে লীলায় ব্যস্ত তখন নারদের মন্ত্রনায় শাম্‍ব সেখানে ঢুকে পড়ে। সেইসময় গোপিনীদের নজর তার ওপর গিয়ে পড়ে। তখন কৃষ্ণ প্রচুর রেগে গিয়ে তাকে অভিশাপ দানের প্রয়োজনে শাস্তি দেন যে তার রূপ হারিয়ে যাবে। তখন মনের দুঃখে কাঁদতে কাঁদতে সে কোনারকে সমুদ্রের তীরে এসে সূর্যদেবকে কঠোর তপস্যায় মুগ্ধ করে নিজের হারানো রূপ ফিরে পেয়ে সমুদ্রতীরে এই মন্দির প্রতিষ্ঠা করে।
ধ্বংস
মন্দিরে সূর্যদেবতার যে বিশাল বিগ্রহ ছিল তা এখন নেই। কালের করাল গ্রাসে স্থাপনার অনেকটাই আজ ধ্বংসপ্রাপ্ত। এর কয়েকটি কারণ আছে। প্রথমত,  বাংলার সুলতান সুলায়মান খান করনানির সেনাপতি কালাপাহাড়ের আক্রমণে কোনার্ক মন্দির প্রথম ধ্বংসপ্রাপ্ত হয়। উড়িষ্যার ইতিহাস অনুযায়ী কালাপাহাড় ১৫০৮ সালে কোনার্ক আক্রমণ করে। দ্বিতীয়ত, নরসিংহদেব মুসলিম মেয়েকে বিয়ে করার জন্যে বহিস্কৃত হয়। তাই তিনি নিজে মন্দির ধ্বংস করেন। তৃতীয়ত, ১৬২৬ সালে খুরদার তৎকালীন রাজা পুরুষোত্তমদেবের পুত্র নরশিমাদেব সূর্যদেবের বিগ্রহটি পুরীর জগন্নাথের মন্দিরে নিয়ে যান। সেখানে একটি পৃথক মন্দিরে সূর্য ও চন্দ্রদেবতার বিগ্রহ স্থাপন করা হয়। শুধু বিগ্রহই নয় তিনি কোনার্ক মন্দির থেকে কারুকার্য করা অনেক পাথর পুরীর মন্দিরে নিয়ে যান। এমনকি নবগ্রহ পথ নামে একটি বিশাল প্রস্তর খন্ডও তিনি পুরীতে নিয়ে যান। মারাঠা শাসনামলে কোনার্ক মন্দির থেকে অনেক ভাস্কর্য ও প্রস্তরখন্ড পুরীতে নিয়ে যাওয়া হয়। ১৭৭৯ সালে কোনার্ক থেকে অরুণ কুম্ভ নামে বিশাল একটি স্তম্ভ নিয়ে পুরীর সিংহদ্বারের সামনে স্থাপন করা হয়। এই সময় মারাঠা প্রশাসন কোনার্কের নাট মন্ডপটি অপ্রয়োজনীয় মনে করে ভেঙ্গে ফেলে। সূর্যদেবের বিগ্রহ অপসারণের পর কোনার্কে পূজা ও আরতি বন্ধ হয়ে যায়। চতুর্থত,পর্তুগীজ জলদস্যুদের ক্রমাগত আক্রমণের ফলে কোনার্ক বন্দর বন্ধ করে দেওয়া হয়। পর্তুগীজ জলদস্যুদের দস্যুবৃত্তি করতে অসুবিধা হওয়ার জন্য পর্তুগীজ দস্যুরা কোনার্ক মন্দিরের মাথায় অবস্হিত অতি শক্তিশালি চুম্বকটিকে নষ্ট করে দেয়।
আঠারশো শতক নাগাদ কোনার্ক মন্দির তার সকল গৌরব হারিয়ে পরিত্যক্ত অবস্থায় পড়ে থাকে। মন্দিরের অনেক অংশ বালির নিচে চাপা পড়ে যায়। মন্দির চত্বর ও এর আশেপাশের এলাকা ধীরে ধীরে ঘন অরণ্যে ছেয়ে যায়। বুনো জন্তুরা বাসা বাঁধে মন্দিরের ভিতর। জলদস্যু ও ডাকাতের আস্তানায় পরিণত হয় কোনার্ক মন্দির। সেসময় দিনের আলোতেও সাধারণ মানুষ ভয়ে এর ত্রিসীমানায় যেত না।
নির্মাণ ও গঠন
কলিঙ্গ রীতিতে নির্মিত মন্দিরের চূড়াগুলো পিরামিড আকৃতির। মন্দিরের সামনে রয়েছে নাটমন্ডপ। এখানে একসময় দেবদাসীরা দেবতার উদ্দেশ্যে পূজানৃত্য পরিবেশন করতেন। মন্দিরের ভিতরে রয়েছে নাটমন্দির,ভোগমন্দির ও গর্ভগৃহ। মন্দিরটির উচ্চতা প্রায় ৮৫৭ ফুট। তবে মন্দিরের অনেক অংশ এখন বালিতে ডেবে গেছে। মন্দিরের দেউল এখনো ২০০ ফুট উঁচু।
উড়িষ্যা ও দ্রাবিড় স্থাপত্যরীতির সংমিশ্রণে নির্মিত মন্দিরটি ধূসর বেলেপাথরে বিশাল একটি রথের আকারে গড়া হয়েছে। সমুদ্র থেকে উঠে আসা সূর্যদেবের বিশাল রথ, তার সামনে রয়েছে সাত জোড়া ঘোড়া। সাতটি ঘোড়া মানে সপ্তাহের সাত দিন। বারো জোড়া বিশাল চাকার ওপর পুরো মন্দিরটি নির্মিত। চব্বিশটি চাকা মানে চব্বিশ পক্ষ। চাকার কারুকার্য দর্শকদের জন্য একটি প্রধান আকর্ষণ। প্রতিটি চাকা একেকটি সূর্যঘড়ি। চাকার ভেতরের দাঁড়গুলো সূর্যঘড়ির সময়ের কাঁটা। আটটি দাড়ি মানে অষ্টপ্রহর। এখনো নিখুঁতভাবে সময় জানা যায় এই সূর্যঘড়ির সাহায্যে। মন্দিরের প্রবেশপথেই রয়েছে বিশাল দুটি সিংহের মূর্তি যারা লড়াই করছে দুটি রণহস্তীর সঙ্গে।
এছাড়া রয়েছে নৃত্যকক্ষ, ছায়াদেবীর মন্দির ও মায়া মন্দির। প্রতিবছর ডিসেম্বর মাসে মন্দির প্রাঙ্গনে বসে ডান্স ফেস্টিবল। সেইসময় বহু দূর থেকে ছুটে আসেন বহু নৃত্যপ্রেমী মানুষ।
ভাস্কর্য
আজও ভোরের সূর্যোদয়ের প্রথম আলো মন্দিরের প্রাঙ্গনে এসে পড়ে। মন্দিরের ভাস্কর্য অনুপম। বেদী থেকে শুরু করে চূড়া পর্যন্ত প্রতি ইঞ্চি জায়গায় পাথরের ভাস্কর্য ও কারুকার্য রয়েছে। দেবতা,অপ্সরা, কিন্নর, যক্ষ, গন্ধর্ব, নাগ, মানুষ, বালিকা বধূ বিয়ের শোভাযাত্রা, রাজার যুদ্ধ প্রস্তুতি, মৃদঙ্গকরতাল বীণা, মোহিনী, মিঠুন মূর্তি, ছয় হাতের শিব, রাজদরবারের নানান দৃশ্য, পৌরাণিক বিভিন্ন ঘটনার প্রতিরূপ, নৃত্যরত নরনারী, প্রেমিক যুগল, ফাঁদ দিয়ে হাতি ধরা,শিকারের দৃশ্য ফুটিয়ে তোলা হয়েছে পাথরের বুকে। মূর্তিগুলোর মানবিক আবেদন, নিখুঁত গড়ন,লীলায়িত ভঙ্গী শিল্পকলার চরম উত্কর্ষের নিদর্শন। মন্দিরের তোরণে মানুষের মূর্তি শায়িত। সিংহ শক্তি অর্থাৎ ক্ষমতার প্রতীক এবং হাতি কিংবা সম্পদের প্রতীক এদের মাঝে পিষে মরছে মানুষ।
উদ্ধার
বিংশ শতাব্দীতে প্রত্নতত্ববিদরা কোনার্ক মন্দির পুনঃরাবিষ্কার করেন। ৩০০ বছর ধরে বালিরস্তূপের নিচে অনাদর ও অবহেলায় পড়ে থাকা এই সূর্য মন্দিরটিকে ১৯০৪ সালে বড়লাট লর্ড কার্জন উদ্ধার করেন৷ তবে তারও আগে কোন বিপর্যয়বশত মূল সূর্য মন্দিরটি অবুলুপ্ত হয়। আমরা যেটাকে মন্দির হিসেবে দেখি সেটা আসলে নাট মন্দির, মূল মন্দির নয়৷ ফলে লোকচক্ষুর সামনে উন্মোচিত হয় কোনার্ক মন্দিরের অপূর্ব স্থাপত্য শৈলী, বিস্ময়কর ভাস্কর্যকীর্তি ও অনন্য শিল্প সম্ভার। কোনার্ক মন্দিরের অনেক শিল্পকীর্তি এখন সূর্য মন্দির জাদুঘর ও উড়িষ্যার জাতীয় জাদুঘরে রয়েছে। প্রতিদিন শত শত দর্শনার্থী কোনার্কের সূর্য মন্দির দেখতে আসেন। প্রাচীন ভারতীয় স্থপতি ও ভাস্করদের শিল্পনৈপুণ্য ও সৃষ্টিশীলতা আজও মানুষকে বিস্ময়ে বিমুগ্ধ করে।
সিমতোখা ডংয়ের দ্বিতীয় যুদ্ধ
সিমতোখা ডংয়ের দ্বিতীয় যুদ্ধ অথবা ভুটানে তিব্বতীয়দের দ্বিতীয় আক্রমণ ছিল ১৬৩৪ সালে ঝাবড্রাং নাওয়াং নামগায়ালের সমর্থক এবং তিব্বতি টিসাংপা রাজবংশের বাহিনী এবং তার বিরোধী কতিপয় ভুটানি লামা জোটের সশস্ত্র যুদ্ধ। শেষেরটি প্রাথমিকভাবে সিমতোখা ডংয়ে ঝাবড্রাংয়ের আসন দখল করে তার নব রাজত্ব নিশ্চিত করার হুমকির মুখে ফেলেছিল। যুদ্ধের সময় দুর্ঘটনাক্রমে দুর্গের অস্ত্রাগারে আগুন লেগে গিয়েছিল, ফলে বিস্ফোরনে সিমতোখা ডংয়ের এবং প্রচুর তিব্বতীয় সেনাবাহিনী ধ্বংস হয়েছিল। এই সুযোগে ঝাবড্রাং এর অনুসারীরা সংঘবদ্ধ হয়েছিল এবং তিব্বতিদের তাদের অঞ্চল থেকে উচ্ছেদ করেছিল। যুদ্ধে নায়াং নামগায়ালের ছলনাপূর্ণ কৌশলগত বিজয় হয়েছিল, ফলে তার শাসনে ভুটানের একত্রিকরনের পথ সুগম হয়েছিল।
পূর্ব ইতিহাস
বাম|থাম্ব|249x249পিক্সেল|ঝাবড্রাং রিনপোচ,নায়াং নামগায়াল,সেনাপ্রধান এবং ভুটানের প্রতিষ্ঠাতা।
তার ক্রমবর্ধমান প্রভাব শুধু তার তিব্বতীয় শত্রুদেরকেই রাগান্বিত করেনি বরং পশ্চিম ভুটানের বিরোধী ক্ষমতাশীল বুড্ডিস্ট স্কুল যেমন লাপা উপদলকেও রাগান্বিত করেছিল। পরিনামস্বরুপ ১৬১৯ সালে নায়াং নামগায়ালকে সরানোর জন্য লাপা মঠ প্রধানের সহযোগীতায় টিসাংপা ভুটান আক্রমণ করেছিল।পরিণামস্বরুপ এই প্রথম আক্রমণকে ভুটানি সেনাপ্রধান পরাজিত করেছিল, যিনি ঝাবড্রাং-এর সমর্থনে শক্তি পুনরুদ্ধার করেছিলেন, কিন্তু অভিযোগে বর্নিত নায়াং নামগায়ালের জাদুকরি শক্তিতে গুটি বসন্তের মহামারিতে রাজা কার্মা ফুন্টসক নামগায়াল এবং তিব্বতীয় রাজবংশের অন্যান্য অনেক সদস্য মারা যাওয়া পর্যন্ত তার এবং টিসাংপার মধ্যে সংঘর্ষ চলেছিল।
নিজের বেছে নেওয়া আত্ম-নিসঙ্গতার পর,ঝাবড্রাং তার আধ্যাতিক ও পার্থিবভাবে ভুটানের শাসক হওয়ার ইচ্ছা ঘোষণা করেছিলেন। যদিও ড্রাকপা কাগয়ু, সাকয়া এবং নিঙ্গমা স্কুলসহ নানা গোত্র প্রধান তার রাজনৈতিক শাসন মেনে নিয়েছিলেন, কিছু অন্য লামারা তা মেনে নেয় নি এবং তাকে প্রতিরোধ করতে শুরু করে। পশ্চিম উপত্যকায় তার নিয়ন্ত্রণ সুদৃঢ় করার সাথে সাথে, ১৬২৯ সালে তিনি তার ক্ষমতার কেন্দ্র হিসেবে কৌশলপূর্ন স্থানে ডং নির্মান শুরু করেছিলেন। এই নির্মানের সময় পাঁচ লামা দল তার দল ও সমর্থকদের আক্রমণ করেছিল। পরবর্তী সিমটোখা ডং-এর প্রথম যুদ্ধে নায়াং নামগায়ালের প্রতারণাপূর্ণ বিজয় হয়েছিল, যদিও ডং নির্মান শেষ হয়েছিল ১৬৩১ সালে। ঝাবড্রাংকে সরানোর তাদের নিজস্ব চেষ্টা ব্যার্থ হলে, লামারা নতুন টিসাংপা শাসক,কারমা টেঙ্কয়ং-এর কাছে তাদের বিরোধীদের সম্পূর্ণ পরাস্ত করার জন্য ভুটানে আরেকটি আক্রমণের অনুরোধ করে। যদিও যুদ্ধ এড়ানোর জন্য কয়েক বছর ধরে তিব্বতীয় এবং নায়াং নামগায়ালের অনুসারিদের মধ্যে আলোচনা চলছিল। এটি ব্যার্থ প্রমাণিত হয়েছিল এবং এর ফলে টিসাংপা ১৬৩৪ সালে তাদের দ্বিতীয় আক্রমণ শুরু করেছিল। এর ফলে ভুটানিরা দাবী করে যে তিব্বতীয় শাসক কখনো শান্তি চায়নি এবং আলোচনা ছিল কেবল একটি কৌশলগত কাজ। রাজা কারমা টেঙ্কইয়ং এর আক্রমণের সঠিক উদ্দেশ্য অস্পষ্ট,যদিও কারমা ফান্টসো অনুমান করেন যে সে হয় ঝাবড্রাং কে আটক করে ভুটানে তার শাসন অস্থিতিশীল করতে চেয়েছিল অথবা ভুটানের অধিকারে থাকা তিব্বতীয়দের পবিত্র পুরাকির্তী নিতে চেয়েছিল। উভয় ক্ষেত্রে, নতুন আক্রমণ ১৬১৯ সালেরটি থেকে অনেক দীর্ঘ ও উন্নত প্রস্তুতি সম্পন্ন ছিল।
অভিযান
ডান|থাম্ব|250x250পিক্সেল|ম্যাচলক ব্যাবহাররত একজন তিব্বতীয় সৈন্য।বারুদওয়ালা অস্ত্র সংঘর্ষের উভয় পক্ষে ব্যবহৃত হয়েছিল,যদিও তরোয়াল,বর্শা,ধনুক বেশি ব্যবহৃত হয়েছিল। সশস্ত্র ভুটানি বাহিনীর সাহায্যে রাজা টেঙ্কঈয়ং ভুটানে পাচটি তিব্বতীয় ডিভিশন পাঠিয়েছিলেন: এদের মধ্যে চারটি গাসা এবং পারো উপত্যকার মাধ্যমে সিমটোখা ডং লক্ষ্য করে আক্রমণ চালিয়েছিল, যদিও পঞ্চমটি নিরপেক্ষ ভুমটাং রাজ্যের ভূমটাং উপত্যকা দখল করেছিল। কেন টিসাঙ্গপা রাজবংশ ভুমটাং দখল করেছিল তা অজ্ঞাত, কিন্তু জন এ আরড্রাসি অনুমান করেন যে, হয় সেখানে নায়াং নামগায়ালের অনেক অনুসারি ছিল অথবা অন্তত তিব্বতীয়রা তাই বিশ্বাস করতো। আর একবার ঝাবড্রাং-এর অনুসারিরা তার প্রতিরক্ষায় সংহত হইয়েছিল, কিন্তু এটা দৃশ্যত প্রতিয়মান ছিল যে তিব্বতীয়-লামা জোট অনেক শক্তিশালী ছিল। তার রাজনৈতিক ও সামরিক দ্বায়িত্ব তার বিশ্বস্ত তেঞ্জিং ড্রাংকগায়ালের উপর ন্যস্ত করে নায়াং নামগায়াল খোথাংগার জারগাং-এ পশ্চাদপসরণ করেছিলেন এবং তার রাজত্ব ধ্বংস হয়ে গেলে ভারতে পালিয়ে যাওয়ার সিদ্ধান্ত নিয়েছিলেন। ঝাবড্রাং এর বাহিনীর অবস্থা শোচনীয় হয়ে উঠলে তিব্বতীয় বাহিনী সিমটোখা ডং আক্রমণ করেছিল। প্রচুর সংখ্যক ম্যাচলক ও চৈনিক ট্রেবুচেটে সজ্জিত হয়ে কারমা টেংকইয়ং-এর বাহিনী দ্রুত প্রাসাদে প্রবেশ করেছিল। তিব্বতীয়রা নায়াং নামগায়ালের কাছে বন্দীমুক্তি দাবী করে আসছিল, যদিও তিনি তাদের অবজ্ঞাসুচক জবাব দিয়েছিলেন। তিব্বতীয় সেনারা ডং লুট করার সময় দুর্ঘটনাবশত তাদের বারুদের গুদামে আগুন লেগে গিয়েছিল। তিন বছর আগে নির্মিত সিমটোখা ডং বিস্ফোরিত হয়েছিল,উপস্থিত অধিকাংশ তিব্বতীয় সেনা মারা গিয়েছিল। গোলাবারুদ সম্পর্কে তিব্বতীয়রা অসচেতন থাকায়, অজানা বিস্ফোরনে বেচে যাওয়া সেনাদের মধ্যে দ্রুত আতঙ্ক ছড়িয়ে পড়েছিল। সুযোগ বুঝে ঝাবড্রাং এর বাহিনী প্রতি-আক্রমণ করে অবশিষ্ট তিব্বতীয়দের পরাজিত করেছিল। ভুটানি উৎস দাবী করে যে "কিছু [আক্রমণকারি] ভয়ানক পরাজয়ের খবর নিয়ে তিব্বতে ফিরে গিয়েছিল। যদিও আরড্রাসি যুক্তি দেন যে,এটা নিশ্চিত [নয় যে] তিব্বতীয় ও সহযোগি ভুটানি বাহিনী সম্পূর্ণ ছত্রভঙ্গ হয়ে গিয়েছিল" এবং সম্ভবত ১৬৩৯ সাল পর্যন্ত পশ্চিম ভুটানে বিক্ষিপ্ত লড়াই চলেছিল। সিমটোখা ডং-এ তাদের বিজয়ের পর নায়াং নামগায়াল ও তার অনুসারিরা বারাওয়া সন্নাসীদের তাদের গাসা উপত্যকার দুর্গ থেকে বহিষ্কার করে এবং ভুটানের ভালর জন্য একটি প্রতিদ্বন্দী দলকে দূর করে।
ফলাফল
যদিও তার বাহিনী তিব্বতীয় বহিঃআক্রমণকারীদের উপর বিজয় লাভ করেছিল এবং তিনি ক্ষমতায় থেকে গিয়েছিলেন, নায়াং নামগায়াল এর বিজয় ছিল ব্যায়বহুল। তার শাসন প্রায় শেষ হয়ে গিয়েছিল এবং তার নতুন ক্ষমতার স্থান ধ্বংস হয়েছিল, যদিও টিসাংপা ও প্রতিদ্বন্দী লামারা উভয়ই তার রাজ্যের প্রতি অপরিবর্তিত হুমকি হিসেবে থেকে গিয়েছিল। তা সত্ত্বেও, নায়াং নামগায়াল "তার দৃঢ় প্রতিজ্ঞার সাথে তার দেশ গড়ার কাজ" পুনরায় শুরু করেছিলেন। কারগি মঠের নিহত সেনাদের জন্য প্রার্থনার পর তিনি সিমটোখা ডং-এর চেয়ে বড় ডং নির্মানের জন্য দ্রুত জায়গা খোজা শুরু করেছিলেন। জায়গা পাওয়ার পর, ১৬৩৭ সালে নতুন পুনাখা ডং-এর ভিত দেওয়া হয়েছিল। এর নির্মাণ শেষ হওয়ার পর ১৯৫৫ সালে ভুটানের রাজধানী থিম্পুতে সরানোর আগ পর্যন্ত এটি প্রশাসনিক কেন্দ্র ও ভুটান সরকারের আসন ছিল। অন্যদিকে, সিমটোখা ডং ১৬৭১ সালে পুননির্মিত হয়েছিল। যখন নায়াং নামগায়াল ভুটানকে এক করার চেষ্টা চালিয়ে যাচ্ছিলেন, তখন তিব্বতীয়রা এবং তাদের মিত্র বিরোধী মতালম্বি ভুটানি ১৬৩৯ সালে একবার শেষ বহিঃআক্রমণ করে কিন্তু এই যুদ্ধ দ্রুত অচলাবস্থায় পরিণত হয়েছিল। এই সময়ে টিসাংপা তিব্বতে ক্রমবর্ধমান সংঘর্ষের মুখোমুখি হয়েছিলেন, সুতরাং সংঘর্ষ শেষ করার জন্য কারমা টেঙ্কইয়ং আলোচনা শুরু করেছিলেন। ঝাবড্রাং রিনপোচ নায়াং নামগায়াল,তিব্বতীদের কাছে পশ্চিম ভুটানের শাসক হিসেবে পরিচিত ছিলেন এবং তার মৃত্যুর বছর পর্যন্ত যে দল তার বিরোধীতা করতো তাদের সরিয়ে দিতেন এবং তিনি পূর্ব ভুটানের অনেক অংশ জয় করেন।
উবুন্টু নেটবুক সংস্করণ
উবুন্টু নেটবুক সংস্করণ (ইউএনই) (Ubuntu Netbook Edition) নামের ডিস্ট্রিবিউশনটির ১০.০৪ সংস্করনটি প্রকাশের আগ পর্যন্ত এটি উবুন্টু নেটবুক রিমিক্স নামে পরিচিত ছিল।   এটি উবুন্টু অপারেটিং সিস্টেম ভিত্তিক একটি লিনাক্স ডিস্ট্রিবিউশন যেটি প্রধানত নেটবুক এবং ইন্টেল এ্যাটম প্রসেসর বিশিষ্ট ছোট আকারের প্রদর্শনী রয়েছে কম্পিউটার সমূহে ব্যবহার করার উদ্দেশ্যে বিশেষভাবে তৈরী করা হয়েছে।
উবুন্টু ৮.০৪ প্রকাশের সময় থেকে ইউএনই ব্যবহার করা যায়। সেই সময় কেবলমাত্র ইনস্টল করা অপারেটিং সিস্টেমের সাথে অতিরিক্ত অ্যাপলিকেশন হিসাবে ব্যবহার করার সুযোগ পওয়া যেত। এবং এই সুবিধাটিও নির্দিষ্ট কিছু যন্ত্রাংশের ক্ষেত্রে প্রযোজ্য ছিল যেমন ডেল ইন্সপায়ারন মিনি ১০ভি, তোশিবা এনবি১০০ এছাড়া এসার এসপায়ার ওয়ান এবং আসুস ই পিসি এর জনপ্রিয় কিছু মডেলে ব্যবহার করা যেত।
ক্যানোনিকাল লিমিটেড, উবুন্টুর মূল ডেভলপার প্রতিষ্ঠান নিম্ন মানের হার্ডওয়্যার এবং ব্যাটারী থেকে দীর্ঘক্ষন চালানোর সুবিধা যুক্ত করার সুবিধার্থে মোবইন প্রকল্পের সাথে যুক্ত হতে যাচ্ছে।
১০.১০ সংস্করণ থেকে উবুন্টু নেটবুক সংস্করণের ডিফলট ডেস্কটপ ইন্টারফেস হিসাবে ইউনিটি ডেস্কটপ ব্যবহার করা হচ্ছে। তবে আগের ডেস্কটপ ইন্টারফেসটি রিপোজিটরী থেকে ব্যবহার করা যাবে।
যন্ত্রাংশসমূহ
উবুন্টু নেটবুক সংস্করণ যেসকল নেটবুকসমূহের সাথে অফিসিয়ালভাবে দেয়া হয়ে থাকে, সেগুলি হল:
আব্দুল মজিদ মন্ডল
আব্দুল মজিদ মন্ডল (৯ জুলাই ১৯৪৮–২২ জানুয়ারি ২০২১) ছিলেন বাংলাদেশের সিরাজগঞ্জ জেলার ব্যবসায়ী ও রাজনীতিবিদ যিনি সিরাজগঞ্জ-৫ আসনের সংসদ সদস্য ছিলেন।
প্রাথমিক জীবন
আব্দুল মজিদ মন্ডলের জন্ম ৯ জুলাই ১৯৪৮ সালে। তার পৈতৃক বাড়ি সিরাজগঞ্জের শাহজাদপুরের রূপনাই উত্তরপাড়া গ্রামে। তিনি জহুরুল ইসলামের বড় ছেলে। তার ২ ছেলে ও ২ মেয়ের মধ্যে বড় ছেলে আব্দুল মমিন মন্ডল ব্যবসায়ী ও সিরাজগঞ্জ-৫ আসনের সংসদ সদস্য।
রাজনৈতিক ও কর্মজীবন
মন্ডল আওয়ামী লীগের এনায়েতপুর থানা সভাপতি ছিলেন। তিনি ২০১৪ সালের দশম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে সিরাজগঞ্জ-৫ আসন থেকে সংসদ সদস্য নির্বাচিত হয়ে ছিলেন।
তিনি মন্ডল গ্রুপের চেয়ারম্যান ছিলেন। তিনি সিরাজগঞ্জ জেলা প্রশাসক হিসেবেও দায়িত্ব পালন করেন।
মৃত্যু
আব্দুল মজিদ মন্ডল ২২ জানুয়ারি ২০২১ সালে ঢাকায় মৃত্যুবরণ করেন।
পাতি গেছো ছুঁচো
পাতি গেছো ছুঁচো বা গেছো ছুঁচো বা গেছো চিকা (Common treeshrew) (বৈজ্ঞানিক নাম:Tupaia glis) হচ্ছে Tupaiidae পরিবারের একটি ছুঁচো প্রজাতি। এদেরকে থাইল্যান্ড, মালয়েশিয়া, ভারত, বাংলাদেশ এবং ইন্দোনেশিয়ায় পাওয়া যায়। এটি আইইউসিএন কর্তৃক ন্যূনতম বিপদগ্রস্ত প্রজাতি হিসেবে বিবেচিত এবং বাসস্থান ধ্বংসের কারণে ক্ষতিগ্রস্ত। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
রিচার্ডস-বোথাম ট্রফি
রিচার্ডস-বোথাম ট্রফি হল ইংল্যান্ড ও ওয়েস্ট ইন্ডিজ দলের মধ্যে অনুষ্ঠিত টেস্ট ক্রিকেট সিরিজ। ট্রফিটি বিখ্যাত ক্রিকেটার ভিভিয়ান রিচার্ডস ও ইয়ান বোথামের নামে নামাঙ্কিত, যারা একদা সমারসেট কাউন্টির হয়ে একসাথে ক্রিকেট খেলেছেন। এই ট্রফি উইজডেন ট্রফির পরিবর্তে ২০২২ সাল থেকে দেওয়া শুরু হয়।
শ্রেণু পারিখ
শ্রেণু পারিখ (জন্ম: ১১ নভেম্বর ১৯৮৯) একজন ভারতীয় টেলিভিশন অভিনেত্রী, যিনি ইস প্যায়ার কো ক্যায়া নাম দু?...ইক বার ফির-এ আস্থা অগ্নিহোত্রী, ইশকবাজ-এ গৌরী কুমারী শর্মা সিং ওবেরয় এবং ইক ভ্রম...সর্বগুণ সম্পন্ন-এ জাহ্নবী মিত্তাল চরিত্রে অভিনয় করার জন্য পরিচিত।
প্রাথমিক জীবন
পারিখ এর জন্ম ভারতের গুজরাতের বড়োদরায়। শুভম নামে তার এক ভাই আছে।
তিনি তার বিদ্যালয়ের পড়াশোনা বড়োদরার নবদর্শন বিদ্যানী বিদ্যালয় থেকে সম্পন্ন করেছেন। তিনি ২০০৭ সালে মিস ইউনিভার্সিটির মুকুট অর্জন করেছিলেন এবং ২০০৮ সালে মিস বড়োদরা প্রতিযোগিতায় দ্বিতীয় রানার-আপ হয়েছিলেন।
কর্মজীবন
পারিখ স্টার প্লাসের গুলাল ধারাবাহিকে রূপা চরিত্রে অভিনয়ের মাধ্যমে কর্মজীবন শুরু করেছিলেন। এরপরে তিনি আস্থা চরিত্রে কালার্স টিভির হাভান-এ নরেন্দ্র ঝা এবং কুনাল বর্মা'র সাথে উপস্থিত হয়েছিলেন।
২০১২ সালে তিনি সনি টিভির প্রণয়ধর্মী-কৌতুক ধারাবাহিক বায়াহ হামারি বহু কা-তে গৌরব খান্নার সাথে রজনী বৈষ্ণব চরিত্রে অভিনয় করেছিলেন।
২০১৩ থেকে ২০১৫ অবধি তিনি স্টার প্লাসের প্রণয়ধর্মী নাটক ইস প্যায়ার কো ক্যায়া নাম দু?...ইক বার ফির-এ অবিনাশ সচদেবের বিপরীতে আস্থা অগ্নিহোত্রীর চরিত্রে অভিনয় করেছিলেন। তিনি ২০১৪ সালে স্টার পরিবার পুরস্কারে প্রিয় পত্নী (স্ত্রী) পুরস্কার পেয়েছিলেন।
২০১৭ থেকে ২০১৮ অবধি পারিখ স্টার প্লাসের ইশকবাজ-এ কুণাল জয়সিং'র বিপরীতে গৌরী কুমারী শর্মা চরিত্রে অভিনয় করেছিলেন। তিনি দিল বোলে ওবেরয় শিরোনামে অনুষ্ঠানটির স্পিন-অফ ধারাবাহিকেও অভিনয় করেছিলেন জয়সিং'র বিপরীতে।
২০১৭ সালে তিনি আর্শ সেহরাবতের বিপরীতে থোরি থোরি সি মনমানিয়া-তে অভিনয়ের মাধ্যমে চলচ্চিত্রে পা রাখেন। ২০১৮ সালে পারিখ জয় সোনীর বিপরীতে লাম্বু রাস্তু-তে অভিনয় করেছিলেন।
২০১৯ সালে তিনি জাহ্নবী মিত্তাল / পূজা শর্মা হিসেবে স্টার প্লাসের ইক ভ্রম...সর্বগুণ সম্পন্ন-তে জেন ইমামের বিপরীতে অভিনয় করেছিলেন।
জনসংস্কৃতি
পারিখ টাইমস অব ইন্ডিয়ার আহমেদাবাদ-এর সবচেয়ে কাঙ্খিত নারী ২০১৭ এবং ২০১৮ হিসাবে স্থান করে নিয়েছিলেন।
লুচি
লুচি বা নুচি বাংলার একটি খুবই উল্লেখযোগ্য খাবার। এটি ময়দার তৈরী ডুবোতেলে ভাজা একটি খাদ্য। 'বাঙালির খাদ্যকোষ' রচয়িতা মিলন দত্তের মতে লুচি হল বাঙালির সবচেয়ে প্রিয় নোনতা খাবার।
ব্যুৎপত্তি
কোনও প্রাচীন সংস্কৃত গ্রন্থে লুচি বা লুচিকা বা অন্য কোনও কাছাকাছি শব্দ পাওয়া যায় না। প্রাকৃতেও লুচি শব্দটি নেই। আবার লুচি বাংলার দেশজ শব্দও নয়। একটি মত অনুসারে লুচি সম্ভবত হিন্দি উদ্ভূত শব্দ। হিন্দিতে পিচ্ছিল বোঝাতে 'লুচ' বা 'লুচলুচিয়া' শব্দটি ব্যবহার করা হয়। ঘিয়ে ভাজা লুচি হাত থেকে পিছলে যায় বলে, এর নামকরণ হয়েছে 'লুচি'। অন্য একটি মত অনুসারে লুচি শব্দটি এসেছে সংস্কৃত 'লোচক' থেকে। লোচকের অর্থ চোখের মণি। লুচি যেহেতু চোখের মণির মত গোল, তাই তার এমন নাম।
ইতিহাস
একাদশ শতকে পাল যুগের বিখ্যাত চিকিৎসক চক্রপাণি দত্ত রচিত 'দ্রব্যগুণ' গ্রন্থে লুচির বর্ণনা পাওয়া যায়। তিনি লিখেছেন, 'সুমিতায়া ঘৃতাক্তায়া লোপ্‌ত্রীং কৃত্বা চ বেল্লয়েৎ। আজ্যে তাং ভর্জয়েৎ সিদ্ধাং শষ্কুলী ফেনিকা গুণাঃ।।' যার বাংলা অর্থ হল, 'গম চূর্ণকে ঘি দিয়ে মেখে, লেচি করে বেলে, গরম ঘিয়ে ভেজে তৈরী হয় শষ্কুলী, যার গুণ ফেনিকার মত।' শষ্কুলী লুচির আদি রূপ। পাল যুগে তিন প্রকার শষ্কুলী বা লুচি প্রচলিত ছিল - খাস্তা, সাপ্তা ও পুরি। ময়ান দিয়ে ময়দার লেচি বেলে তৈরী হত খাস্তা, ময়ান ছাড়া ময়দার লেচি বেলে তৈরী হত সাপ্তা, ময়দার পরিবর্তে আটা ব্যবহার করলে তাকে বলা হত পুরি।  মানিকলাল গঙ্গোপাধ্যায় রচিত ধর্মমঙ্গলে লুচিকে জনপ্রিয় খাদ্য বলে উল্লেখ করা হয়েছে। ১৮৫৪ সালে রামনারায়ণ তর্করত্ন রচিত 'কুলীন কুলসর্বস্ব' গ্রন্থে লুচিকে উত্তম ফলারের সর্বপ্রথম উপাদান হিসেবে গণ্য করা হয়েছে।
প্রস্তুত প্রণালী
লুচির মূল উপাদান হল ময়দা, জল, লবণ ও ঘি। লুচিকে ফুলকো করে তোলার জন্য সামান্য সুজি ব্যবহার করা হয়। সুজির পরিবর্তে অল্প চিনি ব্যবহার করা যেতে পারে । ঘি মহার্ঘ হওয়ার কারণে ঘিয়ের পরিবর্তে সর্ষের তেলসহ বিভিন্ন ভেষজ তেল এমনকি ডালডাও ব্যবহার করা হয়। উৎকৃষ্ট লুচি প্রস্তুত করতে গেলে, ময়দায় ময়ান দিতে হয়। জল দিয়ে ময়দা মাখার সময় তাতে উত্তমরূপে ঘি যোগ করাকে ময়ান দেওয়া বলে। ময়ান না দিলে লুচি কড়া হয়। আবার অত্যধ্যিক ময়ান দিলে লুচি ভেঙে যায়। সেই জন্য পরিমাণমত ময়ান দিতে হয়। সাধারণতঃ ১৬ ভাগ ময়দায় এক থেকে দুই ভাগ ঘিয়ের ময়ান দেওয়া হয়। ময়াদা মাখার সময় ময়দাকে ক্রমাগত ঠাসতে হয়। ময়দা যত ঠাসা হয় লুচি ততই ফুলকো ও মোলায়েম হয়। ময়দা মাখার পর তা থেকে ছোট ছোট গোলকাকৃতি গুটি বা লেচি বা লেট্টি কাটা হয়। তারপর গুটি বা লেচিকে বেলন চাকিতে বেলে চ্যাপ্টা গোলাকৃতি রূপ দেওয়া হয়। চাকীতে হাল্কা ঘি বা তেল ঘষে নিয়ে, লেচিটা শুকনো ময়দায় মাখিয়ে বেলন দিয়ে বেলা হয়। অনেক বাড়িতে বেলনের আড়াই টানে লুচি বেলার প্রথা প্রচলিত আছে। লুচি বেলা হয়ে গেলে তাকে গরম ঘি বা তেলে ছাড়া হয়। খানিক পরই লুচি ফুলতে শুরু করে। এই সময় খুন্তি বা ঝাঝরি দ্বারা লুচিকে ঈষৎ চেপে ধরলে তা প্রকৃত গোলকের আকৃতি ধারণ করে। একদিক ফুলে উঠলেই লুচিকে উল্টে দেওয়া হয়, যাতে অপর পিঠও অনুরূপ ফুলে ওঠে। যে ফোলা লুচির উপর এবং নিচের স্তর বা অংশটি সমান পাতলা হয় (একটি মোটা অপরটি সরু নয়) তাকে ফুলকো লুচি বলে। লুচি ফুলকো করার জন্য কেউ জোর দেন ময়ানে, কেউ জোর দেন ময়দার মাখার উপর, কেউ জোর দেন পরিমাণমত সুজি ব্যবহার করার উপর।
পরিবেশনা
বিশুদ্ধ লুচির রং সাদা। শেফ অঞ্জন চট্টোপাধ্যায়ের মতে বাঙালির মানসে লুচির একটা ভিসুয়াল আইডেন্টিটি রয়েছে। তার থেকে বিচ্যুতি হলে ক্ষমা নেই। তাই লুচির রং লালচে হলে বিশুদ্ধবাদী বাঙালি ভোজনরসিকের কাছে তা কখনই গ্রহণীয় নয়। অঞ্জন চট্টোপাধ্যায়ের মতে টেবল এস্থেটিকসের পরীক্ষায় লালচে লুচি ফেল। টেবল এস্থেটিকসের মাপকাঠিতে দুধ সাদা পোর্সেলিনের প্লেটে ফুলকো ঘি-সাদা লুচিই শ্রেষ্ঠ। ফুলকো লুচি সাধারণত পায়েশ, বেগুনভাজা, ডাল, আলুর দম বা মাংসের সাথে খাওয়া হয়। বাঙালি হিন্দু অভিজাত পরিবারে তিন আঙুলের অর্থাৎ‍ বৃদ্ধাঙ্গুষ্ঠ, তর্জনী ও মধ্যমার ডগায় শ্বেতশুভ্র লুচি ছিড়ে তরকারী দিয়ে খাওয়ার চল আছে। সত্যজিত্‍ রায় ১৯৬৪ সালে নির্মিত চারুলতা ছায়াছবিতে ভূপতির চরিত্রকে উনবিংশ শতকের কলকাতার নব্য বাবুসমাজের প্রতিনিধি হিসেবে দৃশ্যায়িত করতে গিয়ে তিন আঙুলে লুচি খাওয়া দেখিয়েছেন।
প্রকারভেদ
বাংলায় ভৌগোলিক অবস্থানের সাথে লুচির প্রকারভেদ লক্ষ্য করা যায়। সাহিত্যিক মণিশঙ্কর মুখার্জির মতে কলকাতা থেকে দূরবর্তী জেলাগুলোয় লুচির আকৃতি বড়, এবং সেই আকৃতি কলকাতার দিকে অগ্রসর হলেই ক্রমশঃ কমতে থাকে। গ্রাম বাংলায় প্রচলিত লুচির ব্যাস ছয় থেকে আট ইঞ্চি। কলকাতায় প্রচলিত লুচির ব্যস তিন থেকে চার ইঞ্চি। দিনাজপুর জেলার কান্তনগরের কান্তজীউ মন্দিরের ঠাকুরবাড়ীতে এককালে যে লুচি তৈরী হত তার আকৃতি ছিল একটি বগি থালার মত। ভক্তরা সেই লুচি দু'হাত দিয়ে ছিঁড়ে ডাল, দই বা ক্ষীর মাখিয়ে খেতেন। মালদহ জেলায় লুচির আকৃতি প্লেটের মত। ব্যাস বারো ইঞ্চির বেশি। ইংরেজ বাজারের নিকটবর্তী সাদুল্লাপুর শ্মশান অঞ্চলে হাতিপায়া লুচি বলে একপ্রকার লুচি পাওয়া যায়, যা আকৃতিতে প্রকৃতই হাতির পায়ের মত। মকর সংক্রান্তি উপলক্ষে পুণ্যার্থীরা ভাগিরথী নদীতে স্নান করার পর হাতিপায়া লুচি খেয়ে থাকেন। হাতিপায়া লুচি ওজন দরে বিক্রয় হয়। মেদিনীপুর জেলার রাধামোহনপুর স্টেশনের কাছে পলাশী গ্রামে নন্দী পরিবারের ঠাকুরবাড়ির ভোগে নিবেদিত লুচির ব্যাস এক থেকে দেড় ইঞ্চি। গবেষক প্রণব রায়ের মতে এটি সম্ভবত ভারতের ক্ষুদ্রতম লুচি।
স্বাস্থ্য সচতেনতা
১০ গ্রাম ময়দা দিয়ে তৈরী একটি মাঝারি মাপের লুচিতে থাকে ১২৫ ক্যালোরি। বিশিষ্ট শেফ ও লেখিকা তরলা দালালের মতে একটি লুচিতে থাকে ৯৫ ক্যালোরি। বর্তমানে চিকিৎসকদের মতে সপ্তাহে একদিন লুচি খেলে অসুবিধা নেই। প্রতিদিন লুচি খাওয়া স্বাস্থ্যের পক্ষে ক্ষতিকারক। এবং প্রাতঃরাশে লুচি একদমই উচিত নয়। তার কারণ ময়দা দিয়ে প্রস্তুত হওয়ায় লুচিতে অধিক মাত্রায় ফ্যাট থাকে। তার উপর ভাজার সময় লুচি যথেষ্ট তেল শোষণ করে। সকালবেলায় লুচির মত তৈলাক্ত খাবার যকৃতের পক্ষে ক্ষতিকারী হতে পারে। এছাড়া প্রতিদিন লুচি খেলে ত্বকেরও ক্ষতি হতে পারে। ব্রণ হওয়ার সম্ভবনা বেড়ে যায়। লুচি ভাজার পর সেই তেল দিয়ে রান্না করলে ক্যান্সার, অ্যালঝাইমার, বা হার্টের অসুখ হতে পারে। তবে বাদাম তেল বা ভেষজ তেলের স্মোকিং পয়েন্ট অনেক বেশি হওয়ার জন্য সেই তেল দিয়ে আবার রান্না করা যেতে পারে। গরম তেলকে ঠাণ্ডা করে এয়ারটাইট কন্টেনারে ভরে ফ্রিজে রেখে পুনরায় ব্যবহার করা যায়।
জনপ্রিয়তা
বাঙালি হিন্দুর জীবনে বিভিন্ন উপলক্ষে লুচি খাওয়া হয়। দুর্গাপুজোসহ সমস্ত পুজোয় দেবতাদের ভোগ হিসেবে লুচি নিবেদন করা হয় এবং পরে তা প্রসাদ হিসেবে গ্রহণ করা হয়। দুর্গাপুজোয় লুচির সাথে লাবড়া, আলুর দম খুবই জনপ্রিয় খাবার। বাঙালি হিন্দুর অধিকাংশ ধর্মীয় উপাচারে যেখানেই ভাত খাওয়ার উপর বিধিনিষেধ থাকে, সেখানেই বাঙালি হিন্দুরা ভাতের পরিবর্তে লুচি খেয়ে থাকেন। জামাইষষ্ঠীতে শ্বাশুড়ীরা জামাইদের লুচি দিয়ে আপ্যায়ন করে থাকেন। ধর্মীয় ছাড়াও অন্যান্য উপলক্ষে বাঙালি হিন্দুরা লুচি খেয়ে থাকেন। এককালে বিবাহ উপলক্ষে পাকা দেখার দিন পাত্রপক্ষকে লুচি আলুর দম সহযোগে আপ্যায়ন করাই ছিল রীতি। বিয়েবাড়ির ভোজের ক্রমণীতে প্রথমেই থাকত লুচি এবং বোঁটাসহ লম্বা করে কাটা বেগুনভাজা। ১৯৬০-এর দশক পর্যন্ত ক্রমণীতে লুচির সঙ্গে অনুপান ছিল বেগুনভাজা, ছোলার ডাল অথবা বাদাম দিয়ে রান্না করা শাক। ১৯৭০-এর দশক থেকে লুচির সাথে চলতে থাকে কাশ্মীরি আলুর দম।
জলপাইরঙা মাইট্টা সাপ
অ্যাট্রেটিয়াম স্কিস্টোসাম, স্প্লিট কেলব্যাক বা জলপাইরঙা মাইট্টা সাপ, দক্ষিণ এশিয়াতে পাওয়া একটি প্রজাতির সাপ। এটি একটি সাধারণ এবং ক্ষতিকারক জলজ সাপ।
বর্ণনা
ডান|থাম্ব| মাথার বিবরণ এটি একটি ছোট কিন্তু শক্তিশালী সাপ, পাতলা মাথা, সংক্ষিপ্ত নাসা এবং লম্বালম্বিভাবে কাটা নাক একটু বেশি উপরে অবস্থিত। সাপটি জলপাই-সবুজ রংএর এবং নীচে কমলা থেকে হলুদ। পার্শ্বদেশে এটি কখনও কখনও গোলাপী বা বেগুনি রঙের রঙযুক্ত হয়। লেজের দৈর্ঘ্য মোট দৈর্ঘ্যের এক-তৃতীয়াংশ থেকে এক- চতুর্থাংশ হয়ে থাকে।
আঁইশগুলি অমসৃণ। দক্ষিণ ভারত থেকে আসা নমুনাগুলিতে ৫ম এবং ষষ্ঠ রন্ধ্র পর্যন্ত অথবা চতুর্থ এবং ৫ম রন্ধ্র বরাবর একটি পৃথক লাল রঙের রেখা রয়েছে। এই রেখাটি পুরুষে আরও উজ্জ্বল হয়। মহিলারা ৭০ থেকে ৭৫ সেমি এর মধ্যে দীর্ঘ এবং পুরুষেরা ৫০ এবং ৬০ সেমি এর মধ্যে দীর্ঘ হয়। এ পর্যন্ত পরিমাপকৃত দীর্ঘতম সাপটি ৮৭ সেমি লম্বা।
জলপাইরঙা মাইট্টা সাপ পানির নিকটে বা আশেপাশের গাছপালার মধ্যে পাওয়া যায়।
শনাক্তকারী বৈশিষ্ট্যসমূহঃ
সাপটি বিভিন্ন আঁইশের বৈশিষ্ট্য দ্বারা পৃথক করা হয়:
জলপাইরঙা বন সাপের (হ্রাবডপস অলিভাসিয়াস) সাথে সহজেই গুলিয়ে যেতে পারে।
স্বভাব
একটি দিবাকালীন সাপ, তবে এটি রাতেও দেখা যায়। সাপগুলি ধরার সময় খুব কমই কামড় দেয়। গ্রীষ্মে এটি সুপ্তাবস্থায় থাকে।
জলপাইরঙা মাইট্টা সাপ মূলত ব্যাঙ, ব্যাঙাচি, মাছ এবং কাঁকড়া খেয়ে থাকে, এটি পার্শ্ব-স্ট্রোক গতিতে শিকার করে, যা জলজ সাপেদের বৈশিষ্ট্য। সাপটি শিকারের পাশ দিয়ে সাঁতার কাটে এবং হঠাৎ মাথাটি পাশের দিকে নিয়ে যায়। জলপাইরঙা মাইট্টা সাপ মশার লার্ভাও (হুইটেকার) খেয়ে থাকে।
জলপাইরঙা মাইট্টা সাপ কখনও কখনও, জল-কোবরা হিসাবে পরিচিত হওয়া সত্ত্বেও লোকেরা সহ্য করে।
রাবিয়া বাট
রাবিয়া বাট হচ্ছেন একজন পাকিস্তানি মডেল ও অভিনেত্রী। তিনি মারিয়া বিয-এর মডেল হিসাবে তার কর্মজীবন শুরু করেন এবং তারপর থেকে পাকিস্তানের সব শীর্ষস্থানীয় ব্রান্ডের জন্য কাজ করেছেন। তিনি পাকিস্তানের ফ্যাশন শিল্পে তার কাজের জন্য দুটি লাক্স স্টাইল অ্যাওয়ার্ডস জিতেছেন।  ২০১৩-এ, বাট নতুন অভিনেতা আসাদ জামান, নোমান ইজাজ এবং উইয়াম দাহমানীর বিপরীতে চলচ্চিত্র পরিচালক ফারুক মেনগালের হিজরত ছবিতে অভিনয় করেন।
প্রারম্ভের জীবন
রাবিয়া লাহোর, পাকিস্তান-এ জন্মগ্রহণ করেন। তিনি লাহোর থেকে প্রাথমিক ও উচ্চতর শিক্ষা লাভ করেন এবং গণযোগাযোগ-এ স্নাতক ডিগ্রি অর্জন করেন।
অভিনয় কর্মজীবন
তিনি ফারুক মেনগালের পরিচালিত তার প্রথম চলচ্চিত্র "হিজরত"-এ প্রধান নারী ভূমিকায় অভিনয় করেন, অভিনেতা অাসাদ জামানের বিপরীতে। চলচ্চিত্রটি ২০১৬ সালে মুক্তি পায়। তিনি বর্তমানে আঙ্গান (হুম টিভি সিরিজ) এ কুসুম চরিত্রে অভিনয় করছেন। .
বৈশ্রবণ
বৈশ্রবণ (সংস্কৃত: वैश्रवण) বা পালিতে- বেস্সবণ (তিব্বতি: རྣམ་ཐོས་སྲས་, লাসা উপভাষা : Namtösé  ; সরলীকৃত চীনা: 多闻天王, ঐতিহ্যবাহী চীনা: 多聞天王, ফিনিন: Duōwén Tiānwáng; জাপানি: 毘沙門天, প্রতিবর্ণী. Bishamonten; কোরীয়: 비사문천, প্রতিবর্ণী. Bisamuncheon; ভিয়েতনামী: Đa Văn Thiên Vương ), চার স্বর্গীয় রাজাদের একজন, এবং বৌদ্ধধর্মের একটি গুরুত্বপূর্ণ ব্যক্তিত্ব হিসেবে বিবেচিত।
নামসমূহ
বৈশ্রবণ নামটি "বৃদ্ধি"র ব্যুৎপন্ন (যেমন, উদাহরণস্বরূপ, পৃষ্ঠপোষকতার জন্য ব্যবহৃত হয়) যা সংস্কৃত সঠিক নাম বিশ্রবণের বিশ্রু মূল ("স্পষ্ট শ্রুতি"/নিষ্ক্রিয় অর্থে (প্যাসিভ) "বিখ্যাত হওয়া) থেকে আগত। বৈশ্রবণ নামটি সংস্কৃত বিশ্রবণ থেকে এসেছে যার অর্থ "বিশ্রবার পুত্র", যা হিন্দু দেবতা কুবেরের একটি সাধারণ উপাধি।   বৈশ্রবণ সংস্কৃতে কুবের ও জম্ভল এবং পালি ভাষায় কুবের নামেও পরিচিত।
জুনপুট সমুদ্র সৈকত
জুনপুট ভারতের পশ্চিমবঙ্গ রাজ্যের পূর্ব মেদিনীপুর জেলার একটি সমুদ্র সৈকত। এটি দিঘা (দীঘা) ও মান্দারমণি র (Mandarmani) কাছেই এক মনোরম সমুদ্রসৈকত। ভিড় এড়িয়ে নিরিবিলি সময় কাটানোর জন্য আদর্শ বেলাভূমি। কাঁথি থেকে সরাসরি জুনপুট যাওয়া যায়। কলকাতা থেকে জুনপুটের অবস্থান ১৬০ কিলোমিটারের মতো এবং কাঁথি থেকে এর দূরত্ব ১০ কিলোমিটার। জুনপুট লাগোয়া আর একটি সৈকত বাঁকিপুট তিন কিলোমিটার দূরত্বে। জুনপুটে ভাটার সময় সমুদ্র অনেকটা পিছনে চলে যায় এবং দীর্ঘ কর্দমাক্ত বেলাভূমি প্রসারিত হয়ে ওঠে। সেখানে দাপিয়ে বেড়ায় লাল কাঁকড়ার দল। এখানে ঝাউবনে নানান রকমের পাখির দেখা মিলবে। এখানে পর্যটকদের থাকার জন্য বেশ কিছু ব্যক্তিমালিকানাধীন হোটেল ও রিসোর্ট রয়েছে।
পশ্চিমবঙ্গ রাজ্য সরকারের পরিচালিত মৎস্য দপ্তরের মৎস্যচাষ ও মৎস্য গবেষণা কেন্দ্র এখানে অবস্থিত।
জাপানে বাহাই ধর্ম
আবদুল-বাহা দ্বারা ১৮৭৫ সালে প্রথমবার দেশটির কথা উল্লেখ করার পরে জাপানের সাথে বাহাই বিশ্বাসের প্রথম পরিচয় হয়। ১৯০২ সালে কানিচি ইয়ামামোটো (山本寛一) হাওয়াইয়ের হুনুলুলুতে বাস করছিলেন বলে পশ্চিম থেকে আসা এই ধর্মের সাথে জাপানিদের যোগাযোগ হয়েছিল; এর সাথে দ্বিতীয় পরিচয়কারী ব্যক্তি ছিলেন সাইচিরো ফুজিটা (藤田左弌郎)।
১৯১৪ সালে দুজন বাহাই, জর্জ জ্যাকব আগুর এবং অ্যাগনেস আলেকজান্ডার তাদের পরিবারসহ জাপানে স্থানান্তরিত হয়েছিলেন। ১৯৬৭ সালে আলেকজান্ডারের শেষ বিদায়ের আগ পর্যন্ত প্রায় ৩১ বছর অবধি তিনি জাপানে বেঁচে ছিলেন। জাপানের মাটিতে ধর্মান্তরিত প্রথম বাহাই হলো কিকুতারো ফুকুতা (福田菊太郎), যিনি ১৯১৫ সালে বাহাই ধর্ম গ্রহণ করেছিলেন। আবদুল বাহা ১৯১১-১৯১২ সালে বেশ কয়েকটি ভ্রমণ করেছিলেন এবং পশ্চিমাঞ্চলীয় শহর, প্যারিস, লন্ডন, এবং নিউইয়র্কের জাপানি ভ্রমণকারীদের সাথে দেখা করেছিলেন। আবদুল বাহা শিকাগোতে ফুজিটার সাথে এবং সান ফ্রান্সিসকোতে ইয়ামামোটোর সাথেও দেখা করেছিলেন।
আবদুল বাহা ১৯১৬-১৯১৭ সালে ট্যাবলেটস অব দ্য ডিভাইন প্ল্যান শীর্ষক বইয়ের একসাথে একটি পত্রসংকলন বা ট্যাবলেট লিখেছিলেন, যা ১৯১৯ সাল পর্যন্ত মার্কিন যুক্তরাষ্ট্রে উপস্থাপন করা হয়নি। ১৯৩৩ সালে প্রথম বাহাই আধ্যাত্মিক সংসদ টোকিওতে নির্বাচিত হয় এবং ১৯৩৩ সালে পুনরায় নির্বাচিত হয়। তখন পুরো জাপানে ১৯জন বাহাই সদস্য ছিল।
১৯৬৮ সালে জাপানি বাহাইগণই জাপানের বাইরে ভ্রমণ শুরু করে। ১৯৭১ সালে ওকিনাওয়া প্রথম স্থায়ী বাসিন্দা হিসেবে বাহাই ধর্মে দীক্ষিত হয়েছিল। ১৯৯১ সালে তারা জাপানের বাহাই স্টাডিজ অ্যাসোসিয়েশন নামে একটি অনুমোদিত সংগঠন সংগঠিত করে যা এর পর থেকে নিয়মিত বার্ষিক সম্মেলন আয়োজন করে, সংবাদপত্র প্রকাশ করে এবং সহযোগী প্রতিষ্ঠানগুলোর একাডেমিক কাজ সমন্বিত করে আসছে। রিলিজিয়ন ডেটা আর্কাইভ অ্যাসোসিয়েশন (ওয়ার্ল্ড খ্রিস্টান এনসাইক্লোপিডিয়ার উপর নির্ভর করে) ২০০৫ সালে জাপানে প্রায় ১৫,৬৫০ জন বাহাই আছে বলে অনুমান করেছিল এবং সিআইএ ওয়ার্ল্ড ফ্যাক্টবুক ২০০৬ সালে প্রায় ১২০০০ জাপানি বাহাই আছে অনুমান করেছিল।
কারোলিন রেমি দ্য গেবার
কারোলিন রেমি দ্য গেবার (২৭শে এপ্রিল ১৮৫৫ - ২৪শে এপ্রিল ১৯২৯) ছিলেন নৈরাজ্যবাদী, সমাজতান্ত্রিক, সাম্যবাদী এবং নারীবাদী দৃষ্টিভঙ্গি পোষণকারী একজন ফরাসি সাংবাদিক, যিনি সেভ্রিন ছদ্মনামে সর্বাধিক পরিচিত ছিলেন।
১৮৮০ সালের দিকে, কারোলিন রেমি জুল ভালেসের সমাজতান্ত্রিক প্রকাশনা ক্রি দ্যু প্যপল-এর সাথে জড়িত হন। ভালেস অবশেষে নিজের খারাপ স্বাস্থ্যের কারণে সংবাদপত্রের নিয়ন্ত্রণ কারোলিনের হাতে ছেড়ে দিয়েছিলেন। ক্রমবর্ধমান জঙ্গি হয়ে ওঠার সঙ্গে সঙ্গে তিনি সাংবাদিক এবং নারীবাদী মার্গুয়েরাইট ডুরান্ডের সাথে বন্ধুত্ব করেন কিন্তু, মার্কসবাদী জুলেস গুয়েসডের সাথে সংঘর্ষের পর, ১৮৮৮ সালে সংবাদপত্রটি ছেড়ে দেন। তিনি অন্যান্য কাগজপত্রের জন্য লেখা চালিয়ে গিয়েছিলেন। সেই লেখায় তিনি নারীমুক্তির প্রচার করেছিলেন এবং ড্রেফাস ঘটনা সহ সামাজিক অবিচারের নিন্দা করেছিলেন। ১৮৯৭ সালে, তিনি ডুরান্ডের নারীবাদী দৈনিক পত্রিকা লা ফ্রন্ডেতে লেখালেখি শুরু করেন।
তিনি একজন কট্টর বামপন্থী ছিলেন। রেমি জার্মেইন বার্টনের প্রতিরক্ষা সহ বেশ কয়েকটি নৈরাজ্যবাদী কারণকে সমর্থন করেছিলেন এবং ১৯২৭ সালে সাকো এবং ভ্যানজেটিকে বাঁচানোর প্রচেষ্টায় অংশগ্রহণ করেছিলেন। তিনি ১৯১৭ সালের রাশিয়ান বিপ্লবকে সমর্থন করেছিলেন এবং ১৯২১ সালে ফরাসি কমিউনিস্ট পার্টিতে যোগ দেন, কিন্তু কয়েক বছর পরে মানবাধিকার লীগের সদস্যপদ বজায় রাখার জন্য পদত্যাগ করেন।
ইন্টারন্যাশনাল লিগ এগেইনস্ট অ্যান্টি-সেমিটিজম (এলআইসিএ) (বর্তমানে ইন্টারন্যাশনাল লীগ অ্যাগেইনস্ট রেসিজম অ্যান্ড অ্যান্টি-সেমিটিজম (এলআইসিআরএ)), এর সম্মানিত কমিটির প্রতিষ্ঠাতা সদস্য বার্নার্ড লেকাচে, তাঁর জীবনী লিখেছেন। তাঁর প্রতিকৃতিটি ১৮৮৫ সালে পিয়ের-ওগ্যুস্ত রনোয়ার এঁকেছিলেন এবং এখন ওয়াশিংটন, ডিসি- র ন্যাশনাল গ্যালারী অফ আর্টে সেটি সাজানো আছে। বাম|থাম্ব| ক্যারোলিন রেমি, [[পিয়ের-ওগ্যুস্ত রনোয়ার|পিয়ের-ওগ্যুস্ত রনোয়া রের প্রতিকৃতি]] ক্যারোলিন রেমি ১৯২৯ সালে ফ্রান্সের পিকার্ডি অঞ্চলের ওইস বিভাগের পিয়েরেফন্ডসে তাঁর নিজের বাড়িতে মারা যান। তাঁর কিছু কাগজপত্র প্যারিসের মার্গুরাইট ডুরান্ড লাইব্রেরিতে (Bibliothèque Marguerite Durand) দেখতে পাওয়া যায়।
তাঁর মৃত্যুর কিছুদিন আগে, তিনি ড. আলবার্ট বেসনের প্রার্থীতাকে সমর্থন করার জন্য প্রচারে অংশ নিয়েছিলেন। আলবার্ট সেন্ট-ফারজেউ জেলার কাউন্সিলর, তারপর সেইনের জেনারেল কাউন্সেলর, তারপর প্যারিসের কাউন্সিলের ডেপুটি চেয়ারম্যান এবং সেইনের সাধারণ কাউন্সিল নির্বাচিত হয়েছিলেন। ১৯৩৩ সালে, ক্যারোলিনের স্মৃতিতে, তিনি প্যারিস কাউন্সিলের ভোট পেয়েছিলেন। নিজের উদ্যোগে পোর্টে দে ব্যাগনোলেট (প্যারিস ২০) তৈরি করা চকে "সেভারিন" নাম আরোপনের জন্য তিনি এই ভোট পেয়েছিলেন।
কেট ব্র‍্যাকস
জীবনী
কেট ব্র‍্যাকস ১৯৭৪ সালের সেপ্টেম্বর মাসের ১১ তারিখে অস্ট্রেলিয়ার নিউ সাউথ ওয়েলস প্রদেশের সিডনিতে জন্মগ্রহণ করেছেন। তিনি লুক ব্র‍্যাকসের সাথে বিবাহবন্ধনে আবদ্ধ হয়েছেন। তাদের তিনটি সন্তান আছে। তিনি নিউ সাউথ ওয়েলসের অরেঞ্জে বাস করেন এবং অরেঞ্জ এভাঞ্জেলিকাল চার্চের সদস্য।
তিনি মাস্টার শেফ অস্ট্রেলিয়া র তৃতীয় আসরে বিজয়ী হয়েছিলেন। ঐ রিয়েলিটি শোতে তিনি দালাই লামাকে ইওর হলিনেস বলতে অস্বীকৃতি জানিয়ে বলেছিলেন, "আমার বিশ্বাস মতে ঈশ্বরই শুধু পুরোপুরিভাবে পবিত্র।" তার এই মন্তব্য ভারতের গণমাধ্যমে আলোচনা সৃষ্টি করেছিল।
ম্যারি জে. ব্লাইজ
ম্যারি জেন ব্লাইজ (Mary Jane Blige, ; জন্ম ১১ জানুয়ারি ১৯৭১) হলেন একজন মার্কিন গায়িকা, গীতিকার, অভিনেত্রী ও মানবহিতৈষী। তিনি ১৯৯১ সালে আপটাউন রেকর্ডসের সাথে চুক্তিবদ্ধ হওয়ার মধ্য দিয়ে তার কর্মজীবন শুরু করেন। পরে তিনি ১৩টি স্টুডিও অ্যালবাম প্রকাশ করেন, তন্মধ্যে ৮টি বিশ্বব্যাপী বিক্রিতে মাল্টি-প্লাটিনাম খ্যাতি লাভ করেন। ব্লাইজ নয়টি গ্র্যামি পুরস্কার, চারটি আমেরিকান মিউজিক পুরস্কার, বারটি বিলবোর্ড মিউজিক পুরস্কার অর্জন করেন এবং তিনটি গোল্ডেন গ্লোব পুরস্কারের মনোনয়ন লাভ করেন, তন্মধ্যে দুটি হল মাডবাউন্ড (২০১৭) চলচ্চিত্রের জন্য সেরা পার্শ্ব অভিনেত্রী বিভাগে এবং এই চলচ্চিত্রের "মাইটি রিভার" গানের জন্য সেরা মৌলিক গান বিভাগে। এছাড়া তিনি এই চলচ্চিত্রের জন্য শ্রেষ্ঠ পার্শ্ব অভিনেত্রী ও শ্রেষ্ঠ মৌলিক গান বিভাগে একাডেমি পুরস্কারের মনোনয়ন লাভ করেন। তিনিই প্রথম ব্যক্তি হিসেবে একই বছর অভিনয় ও গান রচনা বিভাগে মনোনীত হন।
প্রারম্ভিক জীবন
ব্লাইজ ১৯৭১ সালের ১১ই জানুয়ারি নিউ ইয়র্ক সিটির দ্য ব্রংক্‌স বরায় জন্মগ্রহণ করেন। তার মাতা কোরা একজন সেবিকা ছিলেন এবং তার পিতা টমাস ব্লাইজ একজন জ্যাজ সঙ্গীতজ্ঞ ছিলেন। তিনি তার পিতামাতার তিন সন্তানের মধ্যে দ্বিতীয়। তার বড় বোন লাটনিয়া ব্লাইজ-ডাকস্টা ও ছোট ভাই ব্রুস মিলার। তার পিতা মদ্যপ ছিলেন এবং ভিয়েতনাম যুদ্ধ থেকে ফিরে এসে তিনি যুদ্ধ-উত্তর মানসিক যন্ত্রণায় ভুগছিলেন। ১৯৭০-এর দশকের মাঝামাঝি সময়ে তার পিতা তাদের ত্যাগ করে চলে গেলে তারা তার মায়ের উপার্জনে পরিবারটি চলে। ব্লাইজ ৭ বছর বয়স পর্যন্ত জর্জিয়ার স্যাভনায় বেড়ে ওঠেন। পরবর্তী বছরগুলো তিনি জর্জিয়ার রিচমন্ড হিলে কাটান, সেখানে তিনি একটি পেন্টিকোস্টাল গির্জায় গান গাইতেন।
পরিণীতা (১৯৪২-এর চলচ্চিত্র)
পরিণীতা শরৎচন্দ্র চট্টোপাধ্যায় রচিত ১৯১৪-এর উপন্যাস অবলম্বনে তৈরি একটি বাংলা চলচ্চিত্র। ছবিটি পরিচালনা করেছিলেন পশুপতি চট্টোপাধ্যায়। চলচ্চিত্রটি ১৯৪২ সালে প্রেক্ষাগৃহে মুক্তিলাভ করে।
অ্যালেক্স জর্ডান
অ্যালেক্স জর্ডান (সেপ্টেম্বর ২০, ১৯৬৭ – জুলাই ২, ১৯৯৫) একজন আমেরিকান পর্নোগ্রাফি অভিনেত্রী। ১৯৯১ সাল থেকে ১৯৯৫ সাল পর্যন্ত অ্যালেক্স জর্ডান সর্বমোট ১৬৬ টি পর্নোগ্রাফি চলচ্চিত্রে অভিনয় করেন। ১৯৯৩ সালে Adult Video News এর পক্ষ থেকে তাকে বেস্ট নিউ স্টারলেট নামকরণ করা হয়।
জন্ম
অ্যালেক্স জর্ডান ১৯৬৭ সালের ২০ সেপ্টেম্বর তারিখে যুক্তরাষ্ট্র এর ক্যালিফোর্নিয়া প্রদেশের লস এঞ্জেলেসে জন্মগ্রহণ করেন। তার অন্য নাম হলো অ্যালেক্স জর্ডন। তবে তার জন্মের পর নাম রাখা হয় কেরন এলিজাবেথ মরেনিস। তিনি জাতিতে ছিলেন ককেশিয়ান।
কর্মজীবন
অ্যালেক্স জর্ডান পর্নোগ্রাফি অভিনেত্রী হিসেবে কর্মজীবন শুরু করেন। তিনি প্রচুর প্রাপ্তবয়স্ক চলচ্চিত্রে অভিনয় করেছেন। শেষ জীবনে তাকে পারিবারিক ব্যবসা করতে বলা হলেও তিনি করেন নি।
পুরস্কার
১) ১৯৯৩ সালে এভিএন বেস্ট নিউ স্টারলেট পুরস্কার
২) ১৯৯৩ সালে যুগল যৌন দৃশ্যে এভিএন পুরস্কার। The Party with Joey Silvera ভিডিওর জন্য
৩) ১৯৯৩ সালে FOXE Video ভিক্সেন পুরস্কার
মৃত্যু
অ্যালেক্স জর্ডানের স্বামী জাস্টিন কেস ১৯৯৫ সালে কলোরাডোয় একটি স্কাই শপ স্থাপনের চেষ্টা করছিলেন, যেন অ্যালেক্স জর্ডান তার কর্মজীবন পরিবর্তন করতে পারে। ঠিক সেসময় ১৯৯৫ সালের ২রা জুলাই জর্ডান আত্মহত্যা করেন। আত্মহত্যার বেশ কিছুদিন পর তার প্রতিবেশী বন্ধু তার মরদেহ খুঁজে পায়।
অক্ষয়কুমার বড়াল
অক্ষয়কুমার বড়াল (Akshay Kumar Boral; ১৮৬০ - ১৯ জুন ১৯১৯) হলেন উনিশ শতকের বাংলা সাহিত্যের অন্যতম শ্রেষ্ঠ বাঙালি কবি।
সংক্ষিপ্ত জীবনী
অক্ষয়কুমার বড়াল ১৮৬০ সালে বর্তমান ভারতের কলকাতার চোরবাগানে এক স্বর্ণব্যবসায়ীর পরিবারে জন্মগ্রহণ করেন। তাঁর পিতার নাম কালীচরণ বড়াল৷ তাঁদের আদিবাস হুগলী জেলার চন্দননগর৷ তাঁর প্রাথমিক শিক্ষা শুরু হয় কলকাতার হেয়ার স্কুলে। কিন্তু পড়াশোনায় তিনি উন্নতি করতে পারেননি। স্কুল শিক্ষা তিনি সমাপ্ত করতে পারেননি। প্রাতিষ্ঠানিক শিক্ষা বেশিদূর না এগোলেও আমৃত্যু তিনি জ্ঞান আহরণে ব্রতী ছিলেন। এ হিসেবে তাকে একজন স্বশিক্ষিত মানুষ বলে আখ্যায়িত করা যায়। স্কুল ত্যাগের পর অক্ষয়কুমার দিল্লি অ্যান্ড লন্ডন ব্যাংকের হিসাব বিভাগের কর্মচারী হিসেবে কর্মজীবন শুরু করেন। এখানে কয়েক বছর চাকরি করার পর নর্থ ব্রিটিশ লাইফ ইন্স্যুরেন্স কোম্পানিতে হিসাব সচিব পদে যোগ দেন। এই পদ থেকেই তিনি অবসর গ্রহণ করেছিলেন। ১৯১৯ সালের ১৯ জুন তারিখে তিনি মৃত্যুবরণ করেন।
সাহিত্যকর্ম
হেয়ার স্কুলের ছাত্র থাকা অবস্থায় অক্ষয়কুমার বড়াল বিহারীলাল চক্রবর্তীর কবিতার প্রতি আকৃষ্ট হয়েছিলেন। বিহারীলাল ছিলেন বাংলা গীতিকবিতার প্রবর্তক। তার অণুপ্রেরণায়ই বড়াল কবিতা রচনা শুরু করেছিলেন। বঙ্গদর্শন পত্রিকার ১২৮৯ বঙ্গাব্দের অগ্রহায়ণ সংখ্যায় তার প্রথম কবিতা রজনীর মৃত্যু প্রকাশিত হয়। রবীন্দ্রনাথ ঠাকুর অক্ষয়কুমার বড়ালকে "বিহারীলালের সাক্ষাৎ ভাবশিষ্য" নামে আখ্যায়িত করেছেন। বাংলা গীতিকবিতার ইতিহাসে তিনি বড়াল কবি নামে পরিচিত। তার কাব্য রচনার মূল বিষয় ছিল নিসর্গ, সৌন্দর্যবাদ, কল্পনামূলক প্রেম, শোক এবং মানববন্দনা। নারীপ্রেমের শান্তরস তার কাব্যের প্রধান বিশেষত্ব। তিনি মৃতা স্ত্রীর স্মৃতিচারণ করে এষা কাব্যগ্রন্থটি লিখেছিলেন। তিনি মার্জিত এবং বিজ্ঞানমনস্ক চিন্তাধারার অনুসারী ছিলেন।
সুকুমার সেন এর মতে ছন্দের চাতুর্যের দিকে বেশি ঝোঁক না থাকায় ভাবের প্রকাশ অকুন্ঠিত হয়েছে। তবে ভাবাবেগের তীব্রতায় কবি ভাষার উপর সর্বত্র তীক্ষ্ণ দৃষ্টি রাখতে পারেন নি।
গোল্ড মনোআয়োডাইড
গোল্ড মনোআয়োডাইড একটি অজৈব যৌগ যার রাসায়নিক সংকেত AuI।
প্রস্তুতি
আয়োডিন এবং পটাসিয়াম আয়োডাইডের জলীয় দ্রবণে গোল্ড অর্থাৎ সোনার গুঁড়ো দ্রবীভূত করে গোল্ড মনোআয়োডাইড প্রস্তুত করা হয়।
ধর্ম
গোল্ড মনোআয়োডাইড দেখতে হলুদাভ থেকে সবুজাভ-হলুদ রঙের গুঁড়ো কঠিন পদার্থ। লুইস ক্ষারের সঙ্গে গোল্ড মনোআয়োডাইড বিক্রিয়া করে অনেক ধরনের জটিল যৌগ তৈরি করতে পারে।
জ্যাকি দু প্রিজ
জন হারকোর্ট জ্যাকি দু প্রিজ (Jackie du Preez; জন্ম: ১৪ নভেম্বর, ১৯৪২) রোডেশিয়ার সলসবারি এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬৭ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে রোডেশিয়া দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি লেগ ব্রেক গুগলি বোলিংয়ে পারদর্শিতা দেখিয়েছেন জ্যাকি দু প্রিজ।
প্রথম-শ্রেণীর ক্রিকেট
১৮ বছর বয়সে রোডেশিয়ার পক্ষে প্রথম খেলেন। এ পর্যায়ে অক্টোবর, ১৯৬১ সালে বুলাওয়েতে সফররত নিউজিল্যান্ড একাদশের বিপক্ষে মুখোমুখি হন তিনি। কারি কাপে রোডেশিয়ার প্রধান চালিকাশক্তির ভূমিকায় অবতীর্ণ হয়েছিলেন। ১৯৭৩-৭৪ মৌসুমে ২০০০ রান ও ১০০ উইকেট লাভের ন্যায় দূর্লভ ডাবল কৃতিত্ব প্রদর্শন করেছিলেন। দুই দশকেরও অধিক সময় রোডেশিয়ার প্রতিনিধিত্ব করেছেন। এ সময়ে তিন সহস্রাধিক রান ও দুই শতাধিক উইকেট সংগ্রহ করতে পেরেছিলেন তিনি।
রোডেশিয়ার পক্ষে রেকর্ডসংখ্যক ১১২ খেলায় অংশ নেন। এরপর ১৯৭৯ সালে প্রথম-শ্রেণীর ক্রিকেটকে বিদেয় জানান।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন জ্যাকি দু প্রিজ। ৩ ফেব্রুয়ারি, ১৯৬৭ তারিখে জোহেন্সবার্গে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ২৪ ফেব্রুয়ারি, ১৯৬৭ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি।
১৯৬৬-৬৭ মৌসুমে দুই টেস্টে অংশ নিলেও প্রত্যেক ক্ষেত্রেই শূন্য রানের সন্ধান পেয়েছিলেন তিনি।
ক্রিকেট খেলা থেকে অবসর গ্রহণের পর হারারেভিত্তিক তামাক প্রতিষ্ঠানে কাজ করেছেন। এরপর জিম্বাবুয়ে ক্রিকেট দলের নির্বাচকমণ্ডলীর সদস্যরূপে দায়িত্ব পালন করেছিলেন তিনি।
ফয়সাল রহমান
ফয়সাল রহমান হলেন একজন ভারতীয় রাজনীতিবিদ যিনি রাষ্ট্রীয় জনতা দলের রাজনীতির সাথে যুক্ত। ২০১৫ সালে তিনি বিহার বিধানসভায় ঢাকা বিধানসভা কেন্দ্রের বিধায়ক হিসেবে নির্বাচিত হয়েছিলেন।
নিকটতম ছায়াপথসমূহের তালিকা
লক্ষ করুন, এই তালিকাটি অসম্পূর্ণ হতে পারে। কারণ অনেক ছায়াপথই পরে আবিষ্কৃত হয়েছে এবং এটি মনে করার কোন কারণও নেই যে ভবিষ্যতে আরও ছায়াপথ আবিষ্কৃত হবে না। মূলত আকাশগঙ্গার জন্যই আমরা অনেক ছায়াপথ দেখতে পারিনা এবং ছোট ও ক্ষীণ ছায়াপথগুলো অনেক কাছে থাকা সত্ত্বেও দেখা না যেতে পারে।
শ্রীশ্রীরামকৃষ্ণকথামৃত
thumb|[[রামকৃষ্ণ পরমহংস|রামকৃষ্ণ পরমহংসের গৃহী ভক্ত মহেন্দ্রনাথ গুপ্ত শ্রীশ্রীরামকৃষ্ণকথামৃত গ্রন্থের রচয়িতা।]] শ্রীশ্রীরামকৃষ্ণকথামৃত বাংলা ভাষায় লেখা একটি হিন্দু ধর্মগ্রন্থ। মহেন্দ্রনাথ গুপ্ত (১৮৫৪-১৯৩২) পাঁচ খণ্ডে এই বইটি রচনা করেন। এই বইতে উনিশ শতকের হিন্দু ধর্মগুরু রামকৃষ্ণ পরমহংসের কথোপকথন ও কার্যকলাপের বিবরণী লিপিবদ্ধ করা হয়েছে। কথামৃত''-এর পাঁচটি খণ্ড যথাক্রমে ১৯০২, ১৯০৪, ১৯০৮, ১৯১০ ও ১৯৩২ সালে প্রকাশিত হয়। বইটিকে বাংলা সাহিত্যের একটি ধ্রুপদি গ্রন্থ বলে মনে করা হয়। ভক্ত শাক্তরা বইটিকে পবিত্র ধর্মগ্রন্থের মর্যাদা দেন।
রচনাপদ্ধতি ও ইতিহাস
thumb|[[রামকৃষ্ণ পরমহংস]] thumb|দক্ষিণেশ্বর কালীবাড়িতে রামকৃষ্ণ পরমহংসের বাসকক্ষের দরজা। এই কক্ষেই বসেই মহেন্দ্রনাথ গুপ্ত রামকৃষ্ণের বাণী শুনতেন। thumb|কথামৃত-এর অধিকাংশ অধ্যায়ের ঘটনাস্থল [[দক্ষিণেশ্বর কালীবাড়ি।]] মহেন্দ্রনাথ গুপ্ত (যিনি "শ্রীম" ছদ্মনামে কথামৃত রচনা করেন) ছিলেন কলকাতার রিপন কলেজের অধ্যাপক। কলকাতার একাধিক স্কুলে তিনি শিক্ষকতাও করেছিলেন। তের বছর বয়স থেকে তিনি ডায়েরি লিখতেন। ১৮৮২ সালে রামকৃষ্ণ পরমহংসের সঙ্গে তার আলাপ হয়। রামকৃষ্ণের ব্যক্তিত্বে আকর্ষিত হয়ে মহেন্দ্রনাথ তার কথোপকথন ও কার্যকলাপের স্টেনোগ্রাফিক রেকর্ড রাখতে শুরু করেন নিজের ডায়েরিতে। এই রেকর্ডটিই পরবর্তীকালে শ্রীশ্রীরামকৃষ্ণকথামৃত নামক বইয়ের আকার নেয়। প্রথম দিকে মহেন্দ্রনাথ যখন ডায়েরি লিখতে শুরু করেছিলেন, তখন তার সেটি প্রকাশের কোনো পরিকল্পনা ছিল না। রচনাপদ্ধতি সম্পর্কে তিনি লিখেছিলেন, "বাড়ি ফেরার পর স্মৃতি থেকে সব কিছু লিখে রাখতাম। মাঝে মাঝে সারা রাতও জেগে থাকতে হত...মাঝে মাঝে টানা সাত দিন বসে থেকে লিখতে হত। গানগুলিকে স্মরণে আনতে হত, কোন ক্রমে সেগুলি গাওয়া হয়েছিল, সেগুলিও মনে করতে হত, সমাধি ও অন্যান্য সব ঘটনার কথা মনে করতে হত।" কথামৃতের প্রতিটি পরিচ্ছেদে মহেন্দ্রনাথ তথ্যের পাশাপাশি সময় ও স্থানের উল্লেখ করেছেন। "কথামৃত" শব্দটি বৈষ্ণব ধর্মগ্রন্থ ভাগবত পুরাণ-এর ১০।৩১।৯ সংখ্যক শ্লোক থেকে গৃহীত।
"কথামৃত-এর প্রথম খণ্ড (১৯০২) প্রকাশের আগে আ লিফ ফ্রম দ্য গসপেল অফ শ্রীরামকৃষ্ণ (১৮৯৭) নামে একটি ছোট ইংরেজি পুস্তিকা প্রকাশিত হয়। রামকৃষ্ণ পরমহংসের মৃত্যুর পর তার জনপ্রিয়তা বৃদ্ধি পেলে মহেন্দ্রনাথ নিজের ডায়েরিটি প্রকাশের উদ্যোগ নেন। তিনি ভেবেছিলেন এর মাধ্যমে রামকৃষ্ণের চিন্তাভাবনার কথা সঠিকভাবে লোকসমক্ষে প্রচার করা যাবে। ডায়েরি প্রকাশের আগে তিনি সারদা দেবীর অনুমতিও নেন। ১৮৯৮ থেকে ১৯০২ সালের মধ্যে তার ডায়েরির অংশবিশেষ বঙ্গদর্শন, উদ্‌বোধন, হিন্দু পত্রিকা, সাহিত্য পত্রিকা, জন্মভূমি'' প্রভৃতি প্রথম সারির সাময়িকপত্রে প্রকাশিত হয়। কিন্তু ‘কথামৃত’ শব্দটি প্রথমে ছিল না। তত্ত্বমন্জরী পত্রিকায় নাম ছিল ‘শ্রীশ্রীরামকৃষ্ণলীলামৃত’ পরে নাম হল ‘ শ্রীশ্রীরামকৃষ্ণপরমহংসের কথা’ ১৮৯৯ থেকে ‘শ্রীশ্রীরামকৃষ্ণ কথামৃতম্’। প্রথম চারটি খণ্ড যথাক্রমে ১৯০২, ১৯০৪, ১৯০৮ ও ১৯১০ সালে প্রকাশিত হয়। মহেন্দ্রনাথের অসুস্থতার জন্য পঞ্চম খণ্ডটির প্রকাশ বিলম্বিত হয়। অবশেষে ১৯৩২ সালে পঞ্চম খণ্ডটি প্রকাশিত হয়। ১৯৩২ সালে মারা যাওয়ার আগে মহেন্দ্রনাথ ভেবেছিলেন ছয় বা সাতটি খণ্ড পর্যন্ত প্রকাশের পর তিনি গোটা বইটির বিষয়বস্তু কালানুক্রমিকভাবে সাজাবেন।
শ্রীম কথিত রামকৃষ্ণ পরমহংসদেবের জীবনের দিনপঞ্জি, কথোপকথন, ধর্মোপদেশের পুঙ্খানুপুঙ্খ বিবরণ (১৮৮২ সালের ফেব্রুয়ারি হতে ১৮৯৯ এপ্রিল পর্যন্ত সময়ের) যেমন বইটিতে লিপিবদ্ধ হয়েছে, তেমনই সমকালীন বহু মনীষীর সঙ্গে শ্রীশ্রীরামকৃষ্ণের বাক্যালাপ ও সাক্ষাতকারের বিবরণ, বহু ধর্মসঙ্গীত, পরমহংসদেব কথিত গল্প ও উপদেশাবলী বইটিকে অমরত্ব দিয়েছে।
গ্রন্থকার ছদ্মনামের অন্তরালে নিজ ব্যক্তিত্বকে অবলুপ্ত করে পরমহংসদেবের জীবন ও চরিতকথা অসামান্য নৈপুণ্যের সাথে তুলে ধরেছেন।
প্রিন্স লুইস অব কেমব্রিজ
প্রিন্স লুইস অব কেমব্রিজ|থাম্ব
প্রিন্স লুইস অব কেমব্রিজ (লুইস আর্থার চার্লস;  ; জন্ম ২৩ এপ্রিল ২০১৮) হচ্ছে প্রিন্স উইলিয়াম, ডিউক অব কেমব্রিজ এবং ক্যাথরিন মিডলটন এর তৃতীয় সন্তান এবং দ্বিতীয় পুত্র। তিনি রাণী দ্বিতীয় এলিজাবেথ ও প্রিন্স ফিলিপ, ডিউক অফ এডিনবরার প্র-পৌত্র। কমনওয়েলথ রাজ্য নামে পরিচিত ষোলটি স্বাধীন সার্বভৌম রাষ্ট্রের (যুক্তরাজ্য, কানাডা, অস্ট্রেলিয়া, নিউজিল্যান্ড, জামাইকা, বারবাডোস, বাহামা, গ্রেনাডা, পাপুয়া নিউ গিনি, সলোমন দ্বীপপুঞ্জ, টুভালু, সেন্ট লুসিয়া, সেন্ট ভিনসেন্ট অ্যান্ড দ্য গ্রেনাডাইন, বেলিজ, অ্যান্টিগুয়া ও বার্বুডা এবং সেন্ট কিটস ও নেভিস) সিংহাসনের উত্তরাধিকারীর সারিতে তার অবস্থান পঞ্চম স্থানে রয়েছে। ব্রিটিশ রাজসিংহাসনে তার পূর্বে রয়েছেন দাদা চার্লস, প্রিন্স অফ ওয়েলস, বাবা প্রিন্স উইলিয়াম, ডিউক অফ কেমব্রিজ, বড় ভাই প্রিন্স জর্জ অব কেমব্রিজ এবং বড় বোন প্রিন্সেস শার্লট অফ ক্যামব্রিজ।
জন্ম
৪ সেপ্টেম্বর, ২০১৭-এ কেনসিংটন প্যালেস ঘোষণা দেয় যে প্রিন্স উইলিয়াম, ডিউক অব কেমব্রিজ এবং ক্যাথরিন ডাচেস তাদের তৃতীয় সন্তানের প্রত্যাশা করছেন। ২৩ এপ্রিল ১১:০১ বিএসটি (১০:০১ ইউটিসি) তাদের একটি পুত্রসন্তান জন্ম হয়। জন্মের ৭ ঘণ্টা পরে তাকে লিন্ডো উইং অব সেন্ট মেরি হাসপাতালে জনসম্মুখে দেখা যায়। বিবিসির প্রতিবেদনে বলা হয়েছে, নতুন রাজপুত্রের বাবা ও ভাইয়ের পুরো নামের মাঝের শব্দ হিসেবে লুইস রয়েছে। প্রিন্স উইলিয়ামের দাদা প্রিন্স ফিলিপের চাচা লর্ড মাউন্টব্যাটেনের পুরো নামের প্রথম শব্দও লুইস। আর বর্তমান রানি দ্বিতীয় এলিজাবেথের বাবা ষষ্ঠ জর্জের পুরো নামের মাঝের শব্দ হিসেবে রয়েছে আর্থার। এই শব্দগুলো নিয়ে নতুন রাজপুত্রের নাম রাখা হয়েছে লুইস আর্থার চার্লস।
উপাধি
১৯১৭ সালে রাজা পঞ্চম জর্জ এবং ২০১২ সালে রাণী দ্বিতীয় এলিজাবেথ প্রণীত রাজাজ্ঞা পত্রের মাধ্যমে জন্মসূত্রে প্রিন্স লুইস ব্রিটিশ রাজকুমার হয়েছেন এবং তাকে রয়্যাল হাইনেস নামে সম্বোধন করতে হবে। একারণে তাকে ডাকা হবে "হিজ রয়্যাল হাইনেস'' প্রিন্স লুইস অফ কেমব্রিজ"।
লুইস আর্থার চার্লস ব্রিটিশ রাজপরিবারের ৫ম উত্তরসূরি। পার্থ সমঝোতা বাস্তবায়নের পর, যা পুরোনো বংশধরদের সাথে পুরুষের পছন্দসই প্রবীণতমকে বদলে দেয়, তিনি হচ্ছেন উত্তরাধিকার সূত্রে একজন বড় বোনের পিছনে অবস্থান করা প্রথম ব্রিটিশ রাজপুত্র।।
হট চকলেট
হট চকলেট গরম কোকো নামেও পরিচিত শক্ত চকলেট, গলানো চকলেট বা কোকো, গরম দুধ বা পানি এবং চিনির সমন্বয়ে তৈরি এক ধরনের গরম পানীয়। গলানো চকলেট দিয়ে তৈরি এই হট চকলেটকে কখনও কখনও বেভারেজ চকলেট বা পানীয় চকোলেটও বলা হয়। এটি কম মিষ্টি জাতীয় এবং এটি কম ঘন চকলেট দ্বারা তৈরি করা হয়। প্রথম চকলেটের পানীয় আনুমানিক ২,০০০ বছর আগে তৈরি করা হয়েছে বলে মনে করা হয় এবং কোকোয়া দ্বারা তৈরি পানীয় ১৪০০ খ্রিষ্টাব্দের দিকে অ্যাজটেক সংস্কৃতির অপরিহার্য অংশ ছিল। এ পানীয় নিউ ওয়ার্ল্ড মেক্সিকো থেকে চালু হওয়ার পর ইউরোপে বেশ জনপ্রিয় হয়ে ওঠে এবং তারপর থেকে এর একাধিক পরিবর্তন ঘটানো হয়েছে। ১৯ শতকে হট চকলেট বিভিন্ন রোগ যেমন যকৃত এবং পেটের রোগের চিকিৎসায় ডাক্তারি কাজের উপাদান হিসাবে ব্যবহৃত হত। আজও হট চকোলেট সারা পৃথিবীতে প্রচুর পরিমাণে খাওয়া হয় এবং খুব পুরু চকোলেট ইতালিতে "ডেনসা" এবং স্পেনে "লা তাজা" নামে পরিবেশিত হয় এবং মার্কিন যুক্তরাষ্ট্রে পাতলা গরম কোকোসহ হট চকোলেট খাওয়া হয় যা একাধিক বিচিত্রতা নিয়ে তৈরি করা হয়।
ইতিহাস
thumb|300px|খুব কাছে থেকে হট [[চকোলেট]] thumb|upright|right|রূপার হট চকোলেটের পাত্র, ফ্রান্স, ১৯৭৯। ভিক্টোরিয়া এবং আলবার্ট মিউজিয়াম, লন্ডন রিও আজুল, গুয়াতেমালা, সাইট থেকে জানা যায় প্রাথমিক ক্লাসিক সময়ের (৪৬০-৪৮০ খ্রিস্টাব্দ) মায়া সমাধিতে একটি কোকোয়া দিয়ে তৈরি চকোলেট অবশিষ্ট ড্রিংক ছিল। এই পানীয়টি তখন ঠাণ্ডা অবস্থায় পরিবেশিত হত। এ চকোলেট পানীয়টি তৈরি করতে, মায়া জমিতে কোকোয়া বীজের পেস্ট তৈরি করে এর মধ্যে পানি, ভুট্টার অংশ, মরিচ এবং অন্যান্য উপাদানের সঙ্গে মিশিয়ে প্রস্তুত করা হত। এরপর তারা প্রচুর ফেনা তোলার জন্য একটি পাত্রে একটি কাপ থেকে ড্রিংক ঢেলে ফেনা তুলত। মায়া'দের সব সামাজিক ধাপেই চকোলেটের ব্যবহার পাওয়া যেত। ধনীরা পরিপূর্ণভাবে সজ্জিত চকলেট জাহাজে করে আনাত। স্পেনীয়রা চকলেট বেস, ভ্যানিলা ও অন্যান্য মশলা দিয়ে তৈরি এ পানীয়কে বলত "এক্চকোলেট" বলত এবং এ পানীয় ঠাণ্ডা অবস্থায় পরিবেশিত করত।
জিনী ওয়েডস সানি
জিনী ওয়েডস সানি হল একটি ২০২০ সালের ভারতীয় হিন্দি রোমান্টিক কৌতুক চলচ্চিত্র যা ইয়ামি গৌতম এবং ভিক্রান্ত মাসি অভিনীত। যেখানে ইয়ামি গৌতম জিনী এবং ভিক্রান্ত মাসি সানি শীর্ষক চরিত্রে অভিনয় করেছেন। এটি পরিচালনা করেছেন নবীনতম পুনেত খান্না এবং প্রযোজনা করেছেন বিনোদ বচ্চন।
১১ ই জুলাই, ২০১৯ ঘোষণার পরে, ছবিটির মূল চিত্রগ্রহণ ২০ সেপ্টেম্বর শুরু হয়েছিল এবং এটির শুটিং দিল্লি, নয়ডা, গাজিয়াবাদ এবং মানালিতে সম্পন্ন হয়েছিল।  চিত্রগ্রহণটি নভেম্বর ২০১৯ এ স্থগিত রাখা হয়েছিল কোভিড-১৯ মহামারীর কারণে। পরবর্তীতে ছবিটি ২০২০ সালের ৯ অক্টোবর নেটফ্লিক্সে মুক্তি পায়।
হট চকলেট
ইতিহাস
এটার সাথে পরিচিত না হওয়াই ভাল ছিল। এটার খুবই বাজে স্বাদ, এটি একটি গাদ বা ফেনা যুক্ত একটি পানীয়। তবুও তারা এটা তাদের দেশে খুব উপভোগ করত। যেখানে ভারতীয়দের মধ্যে জনপ্রিয় দামী একটা পানীয় ছিল এটি। এই চকলেট স্পেনের পুরুষ এবং মহিলা উভয়ের কাছে খুবই লোভনীয় ছিল। তারা বলত যে এগুলো পেটের জন্য এবং শ্লেষ্মার বিরুদ্ধে ভাল কাজ করে। তারা এটা বিভিন্ন প্রকারের তৈরি করত কিছু তৈরি হত গরম, কিছু ঠাণ্ডা, এবং কিছু মৃদ্যু এবং তাতে অনেক পরিমাণে "মরিচ" ব্যবহার করত
জিনী ওয়েডস সানি
পটভূমি
এই ছবিতে একগুঁয়ে স্বভাবের জিনী কে দেখানো হয়েছে যে কি না সানির সাথে তার বিয়ের আয়োজন করার জন্য সাক্ষাত করে। তবে পরবর্তীতে সে তা প্রত্যাখ্যান করে। অতঃপর দেখানো হয় যে কীভাবে তার ভালবাসা জয় করার উদ্দেশ্যে সানি জিনীর মায়ের সাথে একত্রিত হয়।
প্রযোজনা
চলচ্চিত্রটি ইয়ামি গৌতম ও বিক্রান্ত ম্যাসি সহ একটি অভিনয় এর মাধ্যমে ১১ জুলাই ২০১৮ সালে ঘোষণা করা হয়েছিল। এটি পুণিত খান্না পরিচালনা করেছিলেন এবং সৌন্দর্য প্রডাকশনের অধীনে বিনোদ বচ্চন কর্তৃক প্রযোজিত হয়েছিল। এর গল্পটি লিখেছেন নবজোট গুলাটি এবং সংলাপসমূহ লিখেছেন সুমিত অরোরা । এটি খান্নার পরিচালিত অভিষেককে চিহ্নিত করে। সনি মিউজিক ইন্ডিয়া কে আনুষ্ঠানিকভাবে সঙ্গীত অংশীদার হিসাবে গ্রহণ করা হয়েছিল।
হট চকলেট
ইউরোপীয় অভিযোজন
thumb|right|upright|চকোলেটের পাত্র, [[চিনামাটির পাত্র, ১৮শ শতকে]] "মন্টেজুমা এর ওয়ারিয়র্স" পরাজিত হবার পরে ১৫২৮ সালে স্পেনে ফিরে তিনি সকল প্রশাসনিক ক্ষমতা হাতে নেন, সাথে কোকোয়া, মটরশুঁটি এবং চকলেট পানীয় তৈরির সরঞ্জাম আনেন। এই সময়ে, মায়ানিবাসীগণ এর উদ্ভাবিত চকলেটে শুধুমাত্র তিক্ত স্বাদ বিশিষ্ট ছিল। মিষ্টি হট চকলেট এবং বার চকলেট বর্তমানে তৈরি করা হয়।